|  |  |
| --- | --- |
| **Ministrstvo:** | **Upravičenec:** |
| Republika Slovenija  Ministrstvo za digitalno preobrazbo  Davčna ulica 1  1000 Ljubljana  ki ga zastopa dr. Emilija Stojmenova Duh  ministrica | PRIJAVITELJ  NASLOV,  POŠTA  ki ga zastopa IME PRIIMEK  direktor |
| ID št. za DDV SI29802377 | ID št. za DDV XXXXXX |
| Matična št. 2632586000 | Matična št. XXXXXX |
| IBAN št. SI56 0110 0630 0109 972 | IBAN št. SI56 XXXX XXXX XXXX XXX Navedba banke |
| E-naslov: [gp.mdp@gov.si](mailto:gp.mdp@gov.si) | E-naslov: email |
| Podpisnik pogodbe:  dr. Aida Kamišalić Latifić  državna sekretarka | Podpisnik pogodbe:  Ime priimek  direktor |

skleneta

**POGODBO ŠT. XXXXXXX**

**O**

**SOFINANCIRANJU DEJAVNOSTI USPOSABLJANJ OTROK IN MLADIH**

1. člen

UVODNA DOLOČBA

Pogodbeni stranki skleneta to pogodbo na podlagi:

* izvedenega postopka Javnega razpisa za sofinanciranje usposabljanj otrok in mladih za krepitev digitalnih kompetenc ter spodbujanje in promocijo naravoslovnih in tehniških poklicev, objavljenega v Uradnem listu RS, št 58/23, 69/23 in xx/23 (v nadaljevanju: *javni razpis*),
* sklepa ministrice o izboru prejemnikov sredstev št. 430-6/2023-3150-XXX z dne X. X. XXXX (v nadaljevanju: *sklep o izboru*), s katerim je ministrstvo izbralo vlogo upravičenca za sklop A: IKT vsebine za dekleta in ženske /B: Napredne digitalne tehnologije /C: Dvig digitalnih kompetenc otrok in mladih.

2. člen

PREDMET POGODBE

Predmet pogodbe oziroma namen, za katerega so sredstva dodeljena, je sofinanciranje aktivnosti usposabljanj otrok in mladih. Natančnejši pregled ciljev in vsebin dejavnosti, ki so predmet sofinanciranja po tej pogodbi, je razviden iz razpisne dokumentacije javnega razpisa in izbrane vloge upravičenca, ki sta sestavna dela te pogodbe.

Sredstva sofinanciranja se dodeljujejo na podlagi in pod pogoji, ki so navedeni v sklepu o izboru. Upravičenec sprejema sredstva za sofinanciranje projekta, ki so nepovratna, namenska sredstva financiranja in prevzema obveznost izvedbe projekta z vsemi obveznosti, ki jih je sprejel s to pogodbo.

Usposabljanja so za udeležence brezplačna.

3. člen

VIŠINA DODELJENIH SREDSTEV

Višina dodeljenih sredstev po tej pogodbi znaša največ **do X.XXX,00 EUR.** DDV se ne obračunava. Sofinanciran strošek na enoto (1 udeleženec) je **163,00 EUR**.

Predvideno število udeležencev je XXX.

Strošek na enoto (udeleženec) se krije v vrednosti 100 %, ob pogoju, da je posamezen udeleženec na usposabljanju prisoten vsaj 75 % vseh predvidenih pedagoških ur.

Projekt je uspešen, če je na njem prisotnih vsaj 80 % predvidenega števila udeležencev. V kolikor upravičenec v času trajanja pogodbene doseže predvidenega števila udeležencev, se mu dodeljena subvencionirana sredstva znižajo:

* če je upravičenec dosegel med 50 % in 80 % predvidenega števila udeležencev, je upravičen do 80 % vrednosti sofinanciranega stroška na enoto,
* če je bilo prisotnih manj kot 50 % predvidenega števila udeležencev, projekt ni uspešen in upravičenec ni upravičen do sofinanciranja povračil stroškov.

4. člen

TERMINSKI PLAN UPORABE SREDSTEV

Upravičenec bo usposabljanja, ki so predmet te pogodbe, izvajal od sklenitve te pogodbe do 5. 12. 2024.

Če upravičenec ne more pravočasno izvršiti pogodbene obveznosti, je o tem dolžan obvestiti ministrstvo takoj, ko nastopijo razlogi za zamudo, najkasneje pa v 10 dneh po nastanku teh razlogov.

Če upravičenec prekorači zgoraj navedeni rok in ne zaprosi za podaljšanje, je to razlog, da ministrstvo lahko odstopi od pogodbe.

5. člen

NAČIN IN VIR SOFINANCIRANJA

Ministrstvo ima sredstva zagotovljena v proračunu Republike Slovenije za leto 2024, projekt DIGIBON, NRP 1545-22-0002, proračunska postavka 231646.

Pogodbeni stranki sta soglasni, da je ta pogodba vezana na proračunske zmogljivosti ministrstva. V primeru, da pride do spremembe v proračunu ali finančnem načrtu ministrstva, ki neposredno vpliva na to pogodbo, sta stranki soglasni, da s sklenitvijo aneksa pogodbo ustrezno in sorazmerno prilagodita navedenim spremembam. Za vsa ostala razmerja med pogodbenima strankama, ki niso posebej določena s to pogodbo, se uporabljajo določila zakonskih in podzakonskih aktov, ki veljajo za uporabnike proračuna Republike Slovenije.

V primerih nepravilnosti ali nenamenske porabe sredstev po že izvršenem izplačilu sredstev iz proračuna je upravičenec dolžan na podlagi lastne ugotovitve ali na poziv ministrstva, vrniti neupravičeno izplačana sredstva v proračun najkasneje v roku 30 dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

6. člen

PLAČILNI POGOJI

Za vsa izvedena usposabljanja v letu 2024 lahko upravičenec izstavi več zahtevkov (na vsake 3 mesece) ali en (skupni) zahtevek za izplačilo (v nadaljevanju: *ZZI*) najkasneje **do 5. 12. 2024**.

Za obračunsko obdobje (3 mesece) se preveri tudi dosežen delež predvidenega števila udeležencev, na podlagi katerega se opravi dejanski obračun višine povrnjenih subvencioniranih sredstev (tretji in četrti odstavek 3. člena te pogodbe).

Obvezne priloge ZZI so:

* obrazec – zahtevek za izplačilo (obrazec št. 4),
* končno poročilo (obrazec št. 5),
* lista prisotnosti udeležencev (ali izpis e-prisotnosti),

ZZI se mora sklicevati na številko pogodbe, na podlagi katere se izstavlja.

Upravičenec pošlje ministrstvu ZZI in spremljajočo dokumentacijo izključno v elektronski obliki na e-naslov [gp.mdp@gov.si](mailto:gp.mdp@gov.si).

Ministrstvo bo ZZI poravnalo najkasneje v 30 dneh po prejemu pravilno izstavljenega ZZI. Plačilni rok začne teči naslednji dan po prejemu pravilno izstavljenega ZZI. Če zadnji dan roka sovpada z dnem, ko je po zakonu dela prost dan oz. v plačilnem sistemu TARGET2 ni opredeljen kot plačilni dan, se za zadnji dan roka šteje naslednji delavnik oz. naslednji plačilni dan v sistemu TARGET2.

V primeru konzorcija se vsa plačila po tej pogodbi nakažejo vodilnemu konzorcijskemu partnerju.

7. člen

OBVEZNOSTI MINISTRSTVA

Ministrstvo se zavezuje, da bo:

1. skrbelo za pravilno, zakonito, gospodarno in učinkovito izvajanje te pogodbe;
2. upravičencu ZZI izplačalo v skladu z določili 5. in 6. člena te pogodbe;
3. zavrnilo izplačilo ZZI, če bo ugotovljeno, da je bila dokumentacija upravičenca, ki je bila podlaga za odobritev in plačilo sredstev, netočna, zavajajoča, lažna oziroma ponarejena;
4. spremljalo in nadziralo izvajanje programov usposabljanj ter namensko porabo sredstev. Ministrstvo lahko za spremljanje, nadzor in evalvacijo programov usposabljanj ter porabo proračunskih sredstev izbere zunanje izvajalce ali pooblasti druge organe ali institucije;
5. zagotavljalo vpogled v celotno dokumentacijo nadzornim organom ministrstva ter drugim nadzornim organom Republike Slovenije;
6. upravičencu na njegovo pisno zaprosilo pravočasno zagotovilo informacije in pojasnila v zvezi z obveznostmi iz te pogodbe.

8. člen

OBVEZNOSTI UPRAVIČENCA

Upravičenec se zavezuje, da bo:

1. usposabljanja, ki so predmet sofinanciranja po tej pogodbi, izvajal zakonito, strokovno, vestno, gospodarno, učinkovito, s skrbnostjo dobrega gospodarstvenika ter s spoštovanjem zakonodaje s področja varstva osebnih podatkov;
2. spremljal izvajanje programa usposabljanj in o morebitnih spremembah poročal ministrstvu;
3. predmet pogodbe izpolnil samostojno, ker v vlogi na javni razpis ni prijavil podizvajalcev ali konzorcijskih partnerjev, zato izvajanje storitev po tej pogodbi ne bo prenesel v podizvajanje /predmet pogodbe izvedel v konzorciju skupaj s še xx konzorcijskimi partnerji in da izvajanje storitev po tej pogodbi ne bo prenesel v podizvajanje drugemu podizvajalcu ali pogodbenemu partnerju razen tistim, s katerimi ima sklenjen konzorcijski sporazum, ki je bil predložen ministrstvu in je priloga te pogodbe;
4. odgovarjal za upravičeno porabo sredstev, ki so strogo namenska in jih sme uporabljati izključno za izvedbo dejavnosti predmeta te pogodbe;
5. zagotovil, da za iste upravičene stroške ni in ne bo prejel sredstev iz drugih javnih virov financiranja (prepoved dvojnega financiranja);
6. skrbniku pogodbe na strani ministrstva redno sporočal urnike predvidenih usposabljanj, najkasneje 7 dni pred izvedbo usposabljanja;
7. na zahtevo in v roku, določenem s strani ministrstva, dostavil zahtevana pojasnila v zvezi z aktivnostmi po tej pogodbi ter predložil dokazila o izvedbi programa usposabljanj, doseženih ciljih in/ali namenski uporabi dodeljenih sredstev;
8. pri komunikaciji z zunanjimi deležniki v zvezi s predmetnimi storitvami na vseh dokumentih uporabljal logotip ministrstva (ki je prosto dostopen na spletnih straneh ministrstva), ključnik #digiSI ter pripis »*Projekt sofinancira Ministrstvo za digitalno preobrazbo*«;
9. vsem udeležencem usposabljanj, za katere bo uveljavljal sofinanciranje, izdal **potrdilo o udeležbi**, ki mora vključevati naslednje elemente:

* ime in priimek udeleženca,
* datum in kraj izvedbe usposabljanja,
* ime usposabljanja in vsebine,
* število ur usposabljanja,
* podatki o izvajalcu usposabljanja,
* logotip Ministrstva za digitalno preobrazbo in logotip izvajalca usposabljanja.

1. ministrstvu ali nadzornim organom takoj, oziroma v primeru pisnega poziva, najkasneje v roku 8 dni po prejemu poziva, predložil vse dokumente, ki so kakor koli povezani z izvedbo predmeta pogodbe;
2. za zagotovitev revizijske sledi hranil dokumentacijo v zvezi z izvedbo usposabljanj še 10 let po poteku izvedbe.

Kršitve pogodbenih obveznosti iz prejšnjega odstavka so bistvene kršitve pogodbe. V tem primeru ministrstvo določi upravičencu rok za izpolnitev oziroma odpravo nepravilnosti. V kolikor upravičenec kljub pozivu ministrstva pogodbene obveznosti v roku ne izpolni, lahko ministrstvo odstopi od te pogodbe.

Ministrstvo lahko kadarkoli nenapovedano opravi preverjanje izvajanja programa na kraju samem z namenom vsebinskega spremljanja aktivnosti, ki jih lahko združi s preverjanjem podatkov pri doseganju ciljnih vrednosti števila udeležencev.

Ministrstvo ni odgovorno za kakršno koli škodo, ki jo povzroči ali utrpi upravičenec, vključno s kakršno koli škodo, ki je povzročena tretjim osebam zaradi izvajanja ali med izvajanjem usposabljanj.

9. člen

SPREMEMBE PROGRAMA USPOSABLJANJ

Če upravičenec ugotovi, da izvajanje programa usposabljanj ne poteka v skladu z vlogo, mora o tem čim prej oziroma najkasneje v 8 dneh z dopisom obvestiti ministrstvo.

Na podlagi upravičenčeve obrazložitve v dopisu, ministrstvo odloči, ali bo spremembo programa usposabljanj odobrilo ali zavrnilo. V primeru sprememb, ki vplivajo na pogodbena določila, vendar je program usposabljanj še vedno možno uspešno izvesti, se k pogodbi lahko sklene aneks. V primeru, da gre za manjše spremembe, ki ne vplivajo na pogodbena določila, ministrstvo lahko izda soglasje.

10. člen

ODSTOP UPRAVIČENCA OD POGODBE

Upravičenec je v primeru predčasnega odstopa iz utemeljenih razlogov, ki jih je potrdilo tudi ministrstvo, dolžan ZZI podati v roku 14 dni od odstopa. Med utemeljene razloge sodijo razlogi, nastali po sklenitvi te pogodbe, ki niso rezultat dejanj upravičenca, so nepričakovani in ki jih upravičenec ni mogel preprečiti, ne odpraviti in se jim tudi ne izogniti. Če delna realizacija projekta za ministrstvo ni smiselna, lahko ministrstvo odstopi od te pogodbe.

11. člen

VIŠJA SILA

Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

Ena pogodbena stranka je drugo dolžna pisno obvestiti o nastanku višje sile v dveh delovnih dneh po njenem nastanku.

Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

12. člen

VARSTVO OSEBNIH PODATKOV

Pogodbeni stranki soglašata, da bosta zagotavljali pogoje in ukrepe za zagotovitev varstva osebnih podatkov v skladu z Zakonom o varstvu osebnih podatkov (ZVOP-2) in Splošno uredbo o varstvu podatkov ter preprečevali morebitne zlorabe. Upravičenec je dolžan obvestiti svoje kadre, da bodo pri svojem delu prišli v stik z osebnimi podatki, pri delu z njimi pa morajo ti ravnati z največjo mero skrbnosti.

Upravičenec je v celoti odgovoren za zakonito zbiranje osebnih podatkov, upoštevanje pogojev glede osebne privolitve za obdelavo, morebitne njihove pogodbene obdelave, hrambe in zavarovanja osebnih podatkov ter mora v celoti upoštevati določbe ZVOP-2 in Splošne uredbe o varstvu podatkov. V zvezi s tem pogodbeni stranki skleneta ločen Dogovor o pogodbeni obdelavi osebnih podatkov, ki je priloga te pogodbe.

13. člen

PROTIKORUPCIJSKA KLAVZULA

V primeru, da se ugotovi, da je pri izvedbi javnega razpisa, na podlagi katerega je sklenjena ta pogodba, ali pri izvajanju te pogodbe, upravičenec ali kdo drug v njegovem imenu, predstavniku oziroma delavcu ministrstva ali drugi osebi, ki lahko vpliva na odločitev ministrstva v postopku javnega razpisa, obljubil, ponudil ali dal kakšno nedovoljeno korist za (1) pridobitev tega posla ali (2) za sklenitev tega posla pod ugodnejšimi pogoji ali (3) za opustitev dolžnega nadzora nad izvajanjem pogodbenih obveznosti ali (4) za drugo ravnanje ali opustitev, s katerim je ministrstvu povzročena škoda ali je omogočena pridobitev nedovoljene koristi predstavniku oziroma delavcu ministrstva, upravičencu ali njegovemu predstavniku, zastopniku ali posredniku, je ta pogodba nična.

Ministrstvo bo na podlagi svojih ugotovitev o domnevnem obstoju dejanskega stanja iz prejšnjega odstavka ali obvestila Komisije za preprečevanje korupcije ali drugih organov glede njegovega domnevnega nastanka, pričelo z ugotavljanjem pogojev ničnosti te pogodbe oziroma z drugimi ukrepi v skladu s predpisi Republike Slovenije.

14. člen

SKRBNIŠTVO POGODBE

Pogodbeni stranki za koordinacijo pri izvajanju te pogodbe kot skrbnika pogodbe določata:

-za ministrstvo: ime priimek

ime.priimek@gov.si

xxx xxx xxx

-za upravičenca:

ime priimek, vodja projektov

email

xxx xxx xxx

Za spremembo skrbnikov pogodbe zadošča pisno obvestilo ene stranke drugi stranki.

15. člen

REŠEVANJE SPOROV

Pogodbeni stranki se dogovorita, da se bosta vzdržali vsakršnih dejanj, ki nasprotujejo dobrim poslovnim običajem, in da bosta poskušali vsa morebitna nesoglasja iz te pogodbe rešiti sporazumno z neposrednimi pogovori med pooblaščenimi predstavniki obeh pogodbenih strank v skladu s smislom in namenom razpisne dokumentacije javnega razpisa in podredno vloge upravičenca. V kolikor sporazum med strankama ne bi bil mogoč, se dogovorita, da bo o sporih iz te pogodbe odločalo stvarno pristojno sodišče v Ljubljani po pravu Republike Slovenije.

16. člen

SKLENITEV IN VELJAVNOST POGODBE

Vsaka pogodbena stranka lahko predlaga spremembe in dopolnitve k tej pogodbi, ki so veljavne le, če so sklenjene v pisni obliki kot aneks k tej pogodbi.

Pogodba je sklenjena z dnem podpisa zadnje pogodbene stranke in velja **do 5. 12. 2024**. Če je pogodba podpisana lastnoročno, je sestavljena v 2 enakih izvodih, od katerih prejme vsaka pogodbena stranka po en izvod.

|  |  |
| --- | --- |
| MINISTRSTVO:  V Ljubljani, dne \_\_\_\_\_\_\_\_\_\_\_\_\_  MINISTRSTVO ZA DIGITALNO PREOBRAZBO  državna sekretarka  \_\_\_\_\_\_\_\_\_\_\_\_\_\_\_\_\_\_\_\_\_ (žig)  dr. Aida Kamišalić Latifić | UPRAVIČENEC:  V \_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_  PRIJAVITELJ  direktor  \_\_\_\_\_\_\_\_\_\_\_\_\_\_\_\_\_\_\_\_\_ (žig)  ime priimek |

Priloga/Prilogi:

* Dogovor GDPR
* Konzorcijski sporazum